**«Արարատից Սիոն»** (անգլ.՝ From Ararat to Zion), հայ ռեժիսոր Էդգար Բաղդասարյանի և Վէմ մեդիա արվեստներ (Vem Media Arts) ստուդիայի նկարահանած ֆիլմը, որը ներկայացնում է հայ ժողովրդի դերն ու ներդրումը մարդկության պատմության մեջ, քրիստոնեության առաքելության և Սուրբ հողի վրա հայերի ներկայության մասին։

Ֆիլմի մասին
-----------

«Արարատից Սիոն» ֆիլմը նկարահանել է ռեժիսոր Էդգար Բաղդասարյանը ըստ քահանա Մեսրոպ Արամյանի սցենարի, ով նաև ֆիլմի պրոդյուսերն է։ ֆիլմի հովանավորներից են «ՎիվաՍել-ՄՏՍ» ընկերության գլխավոր տնօրեն Ռալֆ Յիրիկյանը և Flagship Ventures ընկերության տնօրեն Նուբար Աֆեյանը։ Նկարահանման աշխատանքներն ավարտվել են 2009 թվականի սեպտեմբերի 22-ին։ Ֆիլմի սյուժեում և պատմության մեջ ներառված են ասորական, հունական, եգիպտական և այլ աղբյուրներ։

Ֆիլմի պրեմիերան կայացել է Երևանում 2010 թվականի մայիսի 5-ին։ 2010 թվականին ֆիլմը ներկայացվել է Ոսկե ծիրան կինոփառատոնի Վավերագրական ֆիլմերի մրցույթ ծրագրում։

Սյուժե
------

Ֆիլմը պատմում է Սուրբ Երկրի ժառանգության մեջ հայերի հոգևոր ներկայության մասին։ Պատմական վայրիվերումներում, ահռելի զոհողությունների ու մաքառումների գնով, հայերը շարունակաբար ներկա են Սուրբ Երկրի կյանքում քրիստոնեությունը պետական կրոն հռչակումից ի վեր։ Ֆիլմում օգտագործված պատմական տվյալների մեծ մասը հայ պատմագրության մեջ պահպանված չէ, և հայ ինքնության կարևորագույն վկայությունները ցուցադրվում են առաջին անգամ։

Ֆիլմի հերոսը հայ ուխտավորն է, ով անցել է մահվան մեծ հավանականություն ունեցող ճանապարհներով և իրեն կոչել «մահտեսի»՝ «մահը տեսնող»։ 18-րդ դարի Երուսաղեմի պատմիչ Հանա եպիսկոպոսը խորհուրդ է տալիս հայ ուխտավորներին այս կենաց և մահու ճամփան բռնելուց առաջ խոստովանել մեղքերը քահանային և կտակ գրել, որովհետև վերադառնալու հավանականությունը մեծ չի եղել։ Այս մեծագույն հոգևոր սխրանքի և զոհաբերության շնորհիվ հայերն այսօր աշխարհի կենտրոնում են և քրիստոնեական գլխավոր սրբավայրերի հիմնական իրավատերերից են։

Նկարահանող անձնակազմ
--------------------

* Սցենարի հեղինակ և պրոդյուսեր՝ Տեր Մեսրոպ քահանա Արամյան
* Ռեժիսոր՝ Էդգար Բաղդասարյան
* Պատմող՝ Էյդան Քուին
* Գլխավոր օպերատոր՝ Ռուբեն Գասպարյան
* Օպերատորներ
	+ Մկրտիչ Բարոյան (Իսրայել, Եգիպտոս)
	+ Վազգեն Մուրադյան (Իսրայել)
	+ Արթուր Ղարայան (Արարատ լեռ)
* Երաժշտության հեղինակ՝ Արա Թորոսյան
* Մոնտաժ` Արտակ Դոխոլյանի
* Թարգմանություններ՝ (կարդում է) Դեբրա Սփերլինգ
* Հայերեն տեքստ՝ Արա Դեղտրիկյան

Մրցանակներ
----------

* «Եվրոպական լավագույն վավերագրական ֆիլմ», Swansea Bay կինոփառատոն, Միացյալ թագավորություն
* Globians World and Culture Documentary գերմանական կինոփառատոնի ֆիլմերի ընտրացանկ
* Մոսկվայի «Վավերագրական ֆիլմեր» անվանացանկի աշխարհում ճանաչման արժանացած ժապավեն
* Ֆիլմի հեղինակները՝ ռեժիսոր Էդգար Բաղդասարյանը և սցենարիստ ու պրոդյուսեր Մեսրոպ Արամյանը պարգևատրվել են "Մեսրոպ Մաշտոց" շքանշանով (2010, ԼՂՀ)

Ծանոթագրություններ
------------------

1. ↑  "Էդգար Բաղդասարյան. «Արարատից Սիոն» ֆիլմի աշխատանքները մշակութային ցնցում են առաջացրել»". *PanARMENIAN.Net*. Retrieved 2016 թ․ նոյեմբերի 13.
2. ↑  "Արարատից Սիոն". *www.gaiff.am*. Retrieved 2016 թ․ նոյեմբերի 13.(չաշխատող հղում)
3. ↑  Mediamax. "Արարատից Սիոն". *bravo.am*. Retrieved 2016 թ․ նոյեմբերի 13.
4. ↑  "«Արարատից Սիոն»-ը շարունակում է իր հաղթարշավը". *«Ազատ Եվրոպա/Ազատություն» ռադիոկայան*. Retrieved 2016 թ․ նոյեմբերի 13.
5. ↑  "Արարատից Սիոն փաստագրական ֆիլմի հեղինակն ու ռեժիսորը պարգևատրվել են Մեսրոպ Մաշտոց շքանշանով". Արխիվացված է the original 2022 թ․ դեկտեմբերի 20-ին. Retrieved 2022 թ․ դեկտեմբերի 20. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պաշտոնական կայք
* Դիտել Արարատից Սիոն ֆիլմը

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · Internet Movie Database |

 |